CELEX: E2017P0001(02)
Language: sl
Date: 2019-03-28 00:00:00
Title: Tožba okrožja Aust-Agder proti Konkurrenten.no AS, vložena 28. marca 2019 (Zadeva E-1/17 STROŠKI 2)

11.7.2019   
            
            
               SL
            
            
               Uradni list Evropske unije
            
            
               C 233/7
            
         
      Tožba okrožja Aust-Agder proti Konkurrenten.no AS, vložena 28. marca 2019
      (Zadeva E-1/17 STROŠKI 2)
      (2019/C 233/06)
      Okrožje Aust-Agder, ki ga zastopata Bjørnar Alterskjær in Amie Eliassen iz odvetniške pisarne Kluge Advokatfirma AS, Bryggegata 6, Postboks 1548 Vika, 0117 Oslo, Norveška, je 28. marca 2019 pri Sodišču Efte vložilo tožbo proti podjetju Konkurrenten.no AS.
      Tožeča stranka Sodišču predlaga, naj sklene:
      
                  1.
               
               
                  Skupni znesek stroškov, ki jih mora podjetje Konkurrenten.no AS plačati okrožju Aust-Agder, znaša 403 430,92 NOK, pretvorjeno v eure po referenčnem menjalnem tečaju Evropske centralne banke na dan vročitve sklepa.
               
            
                  2.
               
               
                  Na navedeni znesek se plačajo zamudne obresti od dne vročitve tega sklepa do datuma plačila; uporabi se obrestna mera, izračunana na podlagi obrestne mere, ki jo Evropska centralna banka uporablja za svoje glavne operacije refinanciranja in ki velja na prvi koledarski dan meseca, v katerem je treba opraviti plačilo, povečana za tri in pol odstotne točke.
               
            
         Pravna podlaga in dejansko stanje ter navedeni tožbeni razlogi:
      
      
                  —
               
               
                  Podjetje Konkurrenten.no AS je pred Sodiščem Efte 11. januarja 2017 vložilo tožbo zoper odločbo Nadzornega organa Efte št. 179/15/COL z dne 7. maja 2015. Tožeča stranka je vložila predlog za intervencijo v zadevi E-1/17, Konkurrenten.no AS proti Nadzornemu organu Efte, ki mu je bilo ugodeno s sklepom predsednika Sodišča z dne 12. julija 2017.
               
            
                  —
               
               
                  Člen 70(1) Poslovnika Sodišča Efte določa:
                  
                     „Če nastane spor glede stroškov, ki se lahko povrnejo, Sodišče na predlog zadevne stranke in po opredelitvi nasprotne stranke odloči s sklepom.“
                  
               
            
                  —
               
               
                  Sodišče Efte je s sklepom v zadevi E-1/17 naložilo podjetju Konkurrenten.no AS plačilo stroškov, ki so nastali tožeči stranki.